Pageblug Covid-19 ing Jepang
Pandhémi koronavirus 2019 ing Jepang ya iku panyebaran virus korona ing Jepang kang nuwuhaké maneka akibat ing sawenèh babagan. Babagan kang kena akibat kadadéan iki kaya ta wurungaké pagelaran Olimpiadhé 2020 ing Tokyo kang miturut jadwal, jadwal pesawat saka Jepang akèh ditutup, lan tutupé papan pasinaon/ sekolah wiwit 27 Fèbruari 2020.

Owah-owahan wektu

Januari 
Jepang mbiyawarakaké kadadéan kapisan kang nandang saka virus kang kaya peneumonia saka Wuhan. Pamaréntah ing péngan kaséhatan medharaké ana padunung kang umuré 30-an ing Perfèktur Kanagawa, kidul Tokyo dipriksa lan asilé poditif kena virus anyar. Dhèwèké ora nekani pasar grosir iwak laut Huanan, nanging sesambungan cedhak marang wong kang kainfèksi ing Wuhan.

Februari 
Ing tanggal 27 Fèbruari 2020, Maha Mentri Shinzo Abé duwéni printah kanggo nutup kabèh sekolah saka sekolah dhasar, sekolah manengah, lan sekolah dhuwur supaya nyusutaké panyebaran virus korona ing Jepang. Panutupan iki nganti pungkasan prèinan mangsa semi, ing sasi April.

Akibat

Acara kridha 
Pageblug iki ndadèkaké wigati panitya Olimpiadhé 2020 ing Tokyo kang diwiwiti 24 Juli 2020. Pamaréntah Jepang ngupayakaké supaya virus iki ora nyebar. Perdana Mentri Jepang, Shinzo Abé medharaké menawa ngadhepi kadadéyan iki kanthi bebarengan marang Organisasi Kaséhatan Donya (WHO) lan organisasi liyané supaya ora ganggu Olimpiadhé la Paralimpik. Amarga kadadéan iki sawenèh kagiyatan kang sakdurungé Olimpiadhé akèh kang diundur kaya ta acara kirab èstafèt obor diundur, babak tanding kualifikasi jemparingan, bisbol, tinju, lan bal baskèt putri.

Transportasi 
Kadadéan COVID-19 ing Jepang saya sumebar, mula sawenèh negara nutup jadwal pesawat internasional. Negara-negara kang ngetrepaké aturan iku kaya ta: Arab Saudi, Bahrain, Benggala Dhésa, Bhutan, Ghana, Malaysia (namung saka Hokkaido), Mongolia, Nepal, Kazakhstan, Kirgizstan, Lebanon, Kuwait, Koréa Kidul, Koréa Lor, Kiribati, Mikronésia, Polinésia Prancis, Papua Nugini, Kapuloan Solomon, Trinidad lan Tobago, Suriah, Vanuatu.

Kapal pesiar Diamond Prince 
Koronavirus nandang marang panumpang lan pegawé kapal pesiar Diamond Prince kang arep mandheg ing pelabuhan Yokohama, Jepang. Cacah 542 kadadéan kang kacathet kena virus saka 3.711 panumpang lan pegawé kang dikarantina. Kadadéan iki ndadèkaké papan kang kainfèksi dhéwé saka njaba Cina.

Statistik

Rujukan 

Jepang